Kenet toisit Getsemaneen?
Jumalan siunausta ja tervetuloa ohjelman pariin!
Olen Tommy Lilja, PTL-järjestön perustaja ja johtaja.
Minulle on suuri kunnia, että haluat katsoa ohjelmaa.
Uskon, että Jumalalla on sinulle tänään sana.
Viimeksi puhuin ystävistä. Puhun ystävyyssuhteista tänäänkin.
Tänään aion käsitellä aihetta ilon vinkkelistä.
Ystävä näet voi tuoda elämään iloa -
enemmän kuin kukaan muu.
Se on hyvin tärkeää, sillä olemme heimoihmisiä.
Jumala ei luonut meitä olemaan yksin. Sama oli Aadamin luomisen kanssa.
Jotkut kristityt sanovat: -
"Tarvitsen ainoastaan Jumalaa."
Mutta jos me ajattelemme Aadamin tilannetta, -
Aadamilla oli Jumala. Hän oli ainoa ihminen maan päällä.
Hän oli kahdestaan Jumalan kanssa. Hänellä ei ollut kilpailijaa.
Silti Jumala sanoi: "Ei ole hyvä hänen olla yksin." Ymmärrätkö, mitä haen?
Monet sanovat: "En tarvitse muuta kuin Jumalaa." Aadamilla oli Jumala, -
mutta silti Jumala sanoi: "Aadamin ei ole hyvä olla yksin."
Tarvitset Jumalaa. Se on totta.
Jumala sanoi Aadamille, että tämä tarvitsee ihmisystäviä. Hän loi Eevan.
On hyvin tärkeää, ettet ole yksin.
Tänään et ole yksin, sillä minä olen kanssasi. Sinä ja minä yhdessä.
Ohjelman välityksellä sinulla ja minulla on ystävyyssuhde.
Olen ystäväsi, ja sinä voit olla minun ystäväni.
Sitten on myös Pyhä Henki siteenä välillämme, -
eli voimme todella tuntea yhteyttä. Sinä siellä, minä täällä.
Missä minä sitten olen? Melkein unohdin kertoa. Olen Etiopiassa.
Tarvitsen paljon ystäviä.
Totta on, ettet voi ikinä olla suurempi johtaja kuin ystävät ympärilläsi.
Minulla on täällä ystävä, Simon.
Hän on kameramieheni. Hän rakensi tämän kuvauspaikan -
keskelle Addis Abebaa, jotta voin olla ystävä kanssasi.
Sitä ystävät tekevät: auttavat toisiaan. Hän on ystäväni ja työntekijäni.
Hän rakensi kuvauspaikan. Voin olla kanssasi, ja ystävyys voi kehittyä.
Jeesuksen Kristuksen nimessä et ole yksin. Sinulla on Jumala, -
ja jos sinulla ei ole muita ystäviä, haluan olla ystäväsi.
Voimmeko olla ystäviä? Uskon niin. Jeesuksen nimessä tervetuloa!
Uskon, että Jumala haluaa tehdä jotakin sinun hyväksesi.
KATSO JA USKO
SINUA JA LÄHIMMÄISTÄSI VARTEN
PASTORI TOMMY LILJA
KATSO JA USKO
Joh. 15:ssä kerrotaan hyvin erityislaatuisesta tilanteesta.
Se on mukava kertomus. Jeesus on lähellä opetuslapsiaan.
Hän sanoo: "En kutsu teitä enää palvelijoiksi vaan ystäviksi."
Hän sanoo: kutsun teitä ystäviksi, jotta ilonne tulisi täydelliseksi.
Miksi heidän ilonsa tulee täydelliseksi?
Koska Jeesuksesta tuli heidän ystävänsä.
Ystävyys tuo iloa elämääsi.
Sitä Jeesus sanoi tässä. "Jos olen ystäväsi, ilosi tulee täydelliseksi."
He eivät halunneet olla palvelijoita vaan Jeesuksen ystäviä.
Samoin on meidän välillämme. Saatat kutsua minua pastori Tommyksi, -
mutta yhdellä tavalla se on tehtäväni.
Mutta asemani hengessä on, että olen veljesi. Olen ystäväsi.
Jos olet ystäväni, veljeni tai sisareni, -
se tuo iloa elämääni.
Kun ajattelen sinua... Ymmärrätkö?
Olen nyt Etiopiassa. Kun menen nukkumaan sänkyyni, -
ajattelen: "Vau! Minulla on tosi paljon ystäviä."
Kun ajattelen ystäviäni, ajattelen sinua.
Kun ajattelen sinua, voin alkaa nauraa tai itkeä.
Voin tuntea Jumalan armon.
Ystävyys tuo iloa elämään.
Mutta sitten toisaalta on olemassa eritasoisia ystäviä.
Samoin oli Jeesuksen laita.
Jeesus piti kokouksen viidelletuhannelle ihmiselle.
Hän saarnasi viidelletuhannelle ihmiselle ja palveli heitä.
Mutta Hän laski kätensä seitsemänkymmenen päälle.
Ja Hän opetti niitä kahtatoista.
Mutta vain kolme Hän otti mukaansa Getsemaneen.
Ne, jotka ovat lähimpänä sinua, -
he ovat läheisiä ystäviäsi.
He ovat niitä, joille kerrot salaisuutesi.
Jeesus sanoi myös: "Kutsun teitä nyt ystävikseni, -
koska te tulette tietämään, mitä teen."
Minulla on suuri ystävien joukko.
Mutta sitten on joitakin hyvin läheisiä ystäviä.
He tietävät salaisuuteni. En kerro salaisuuksiani kaikille.
Voin kertoa teille paljon, koska olette ystäviäni, -
mutta ne, joille kerron salaisuuksiani, ovat hyvin erityislaatuisia.
Ymmärrätkö?
Ympärilläsi on ihmisiä, jotka ovat tovereitasi.
Sinulla on kampanjaystäviä ja sitten läheisiä ystäviä.
Läheiset ystävät ovat sisäpiiriä. He ovat hyvin erityislaatuisia.
He saavat luottamuksellista tietoa sinusta ja sinulta.
Sitten sinulla on kampanjaystäviä: olette yhdessä tiettyä asiaa varten.
Seurakunnassani on paljon ihmisiä, -
samoin ympäri maailmaa seurakunnissa, joita johdan.
Jotkut ovat kanssani tiettyä asiaa varten.
On kuin olisimme samassa autossa matkalla tiettyyn päämäärään.
Jos jokin auto kulkee nopeammin, he voivat vaihtaa autostani siihen, -
sillä se vie päämäärään nopeammin.
Heille olen työkalu ja resurssi, sillä autan heitä pääsemään päämäärään.
Olemme matkalla samaan päämäärään.
Meillä on siis läheiset ystävät ja kampanjaystävät.
Meillä on sama tavoite: teemme työtä Kristuksen tulemusta varten.
Rakennamme seurakuntaa, kehitämme taloutta, autamme ystäviä,
rakennamme tehtaita tai mitä ikinä. Ymmärrätkö?
Ja sitten on tovereita. Olette yhdessä, koska vastustatte jotakin.
Voi olla, ettette edes pidä toisistanne, mutta vastustatte tiettyä politiikkaa.
Vastustatte lakia tai mitä ikinä. Olette yhdessä.
Olette ehkäpä kuin jalkapallokentällä.
Olette amerikkalaisen jalkapallon kentällä. Olette samalla puolella.
Teitä yhdistää se, että pelaatte toista joukkuetta vastaan.
Tässä on tärkeää ymmärtää, että sinulla on eritasoisia ystäviä.
Et voi tuoda kaikkia ystäviä sisäpiiriisi.
Sinulla täytyy olla myös tasapaino.
On ystäviä, joille täytyy antaa. Annat heille antamistasi.
Mutta jos sinä vain jatkuvasti annat itsestäsi, sinä väsyt.
Sinulla on siis ystäviä, joille annat, -
ja sitten pitää olla ystäviä, joilta saat.
Muuten olet kuin Simson. Se on pitkä juttu, mutta kerron lyhyesti.
Miksi Simson päätyi Delilan seuraan?
Koska hänen omansa tyhjensivät hänen voimavaransa.
He imivät häneltä kaiken, mitä hänellä oli.
Hän oli tyhjä. Hänellä ei ollut vaimoa.
Hänellä ei ollut paikkaa, mihin päänsä laskea.
Tiedäthän, sinunkin pitää levätä.
Kun sinä annat pois, jonkun tulee täyttää sinua.
Sanot: "Mutta Jumala..." Ei, ei.
Tietysti Jumala voi Pyhän Hengen kautta antaa asioita ja täyttää.
Mutta tavallisesti Jumala täyttää ja lataa meitä -
jonkun toisen ihmisen kautta.
Simsonin voimavarat olivat ehtyneet.
Hänellä oli niin suuri tarve, että hän tarttui tilaisuuteen -
ja laski päänsä vihollisensa polvelle.
Tahdon pysähtyä tähän hetkeksi.
Tarvitaan tasapainoa.
Tahdon seurakuntien ja tämän tv-ohjelman olevan tasapainottajia.
Tahdon sinun laskevan pääsi polvilleni, -
niin että kun katsot nyt, Jeesus voi tulla voimassaan -
ja koet: "Tommy, jokin täyttää minua."
Aivan! Se on Jumalan sana elämääsi.
Ohjelman lopussa rukoilen puolestasi.
Tiedän, että kun suljet tänään tv:n, jokin on muuttunut elämässäsi.
Tasapainotan sinua Jeesuksen nimessä.
Tänään olen Euroopassa, Ruotsin pääkaupungissa Tukholmassa.
Minulla on tässä risti. Haluan antaa sen sinulle ilmaiseksi.
Se on oliivipuuta. Se on valmistettu Israelissa Jerusalemissa.
Saatat ihmetellä, miksi haluan antaa sinulle ristin.
Viime vuosi oli hieno.
Autoimme enemmän juutalaisia takaisin Israeliin kuin ikinä aiemmin.
Autoimme enemmän ihmiskaupan uhreja kuin koskaan aiemmin.
Tavoitimme enemmän tavoittamatto- mia ihmisryhmiä kuin ikinä aiemmin.
Jumala antoi minulle tällaisia ristejä. Hän sanoi: "Jaa niitä ilmaiseksi."
Miksi? Koska Hän rakastaa sinua.
Sinä olet Hänelle arvokas. Hänellä on varallesi ihana suunnitelma.
Tämä on muistutus, että Hän rakastaa sinua.
Meilaa minulle postiosoitteesi.
Lähetän ristin sinulle ilmaiseksi.
Ennen kuin rukoilen puolestasi, näytän sinulle yhden suosikkivideoni.
Olet saattanut nähdä sen aiemminkin. Se kertoo nepalilaisesta Sarahista
Rukoilin hänen puolestaan, mutta hän ei parantunut.
Palasin hotellilleni. Olin turhautunut. Pyhä Henki tuli ja sanoi: -
"Sinun pitää vapauttaa hänet Jeesuksen verellä."
Tahdon, että tapaatte Sarahin ja näette, mitä hänelle tapahtui.
Sen jälkeen rukoilen puolestanne, sillä Jeesuksen veren kautta -
vapautan voiman ja väkevyyden elämääsi.
Tiedän, että Jumalan Henki puhaltaa sinuun.
Mutta sitä ennen: Sarah, huikea ihme.
RAPORTTI PTL-KOKOUSARJASTA KATHMANDU, NEPAL 2012
Näettekö tämän miehen?
Hän todisti, -
että kun hän saapui tänne tänään, -
hänellä oli paljon kipuja.
Hän on ollut pahojen henkien valtaama.
Kun rukoilimme tänään, -
pahat henget lähtivät pois.
Kun pahat henget lähtivät hänestä, -
hän myös parantui.
Kipu lähti!
Poika tuli tänne äitinsä kanssa.
Poika ei ollut täysin kuuro.
Hänellä oli kuulovamma.
Kun rukoilimme hänen puolestaan, -
hän alkoi kuulla, -
koska Jeesus kosketti häntä.
Annetaan Jeesukselle raikuvat aplodit!
Kuulkaa, 22 vuotta, -
22 vuotta.
Se on pitkä aika.
Joka päivä hänellä on ollut kovia kipuja -
koko kehossaan.
Hän ei ole pystynyt liikuttamaan käsiään.
Kun rukoilimme tänään, -
kaikki kivut lähtivät -
Jeesuksen veren voimalla.
Tämä nainen tuli tänne eilen.
Hänellä oli ollut vaivoja vatsassa 20 vuoden ajan.
Hän ei ole pystynyt syömään kunnolla.
Aina kun hän söi, -
hänen vatsaansa alkoi koskea.
Ruoka ei pysynyt sisällä.
Eilen hän koki Jeesuksen voiman.
Tänään hän on syönyt koko päivän.
Hän on syönyt paljon.
Hänellä ei ole kipuja. Hänen vatsansa parani.
Täällä on tyttö, jonka nimi on Sarah.
Kun eilen puhuin hänen kanssaan, hän ei pystynyt kävelemään.
Olin hyvin surullinen. Hän yritti kävellä, mutta hän ei pystynyt.
Hänellä on jonkinlainen lihassairaus.
Hotellilla rukoilin Jeesusta ja kysyin, mikä on vialla -
ja miksei tyttö parantunut.
Jeesus sanoi: "Rukoile hänen ylleen vereni voimaa."
Tänään hän pystyi nousemaan ylös.
Näette, että hän kävelee ensi kertaa elämässään.
Hän horjuu, mutta hänen lihastensa pitää vielä vahvistua.
Tämä on ihmeellistä! Tämä on Jeesus.
Jeesuksen nimessä on voima. Sama voima toimii kaikkialla maailmassa.
Se on sama Ruotsissa, Suomessa, Norjassa, Tanskassa ja USA:ssa.
Jeesus on sama. Veri on sama.
Veri vapautti ja paransi hänet.
Se voi parantaa sinutkin. Voitko sanoa "aamen"? - Aamen.
SARAH KÄVELEE ENSI KERTAA ÄITINSÄ JA TOMMYN TUELLA.
SARAH OPPII NOPEASTI. HÄN KÄVELEE TOMMYN TUELLA.
NYT HÄN TARVITSEE ENÄÄ YHDEN KÄDEN TUKEA.
NYT HÄN PITÄÄ TUKEA ENÄÄ YHDESTÄ SORMESTA.
HÄNTÄ PELOTTAA PÄÄSTÄÄ IRTI.
JEESUS PARANSI HÄNET. HÄN KÄVELEE ENSI KERTAA YKSIN.
En tiedä, kuka olet, mutta olet ystäväni.
Jos olet ystäväni, voin rukoilla puolestasi.
Voin rukoilla puolestasi joka tapauksessa.
Jeesuksen veren kautta minulla on valta vapauttaa sinut.
En tunne tilannettasi enkä historiaasi.
En tiedä, mitä olet käynyt läpi. Mutta ystäväni Jeesus tuntee sinut.
Hän tietää sinusta kaiken. Hän tunsi sinut jo ennen maailman luomista.
Uskon Hänen suunnitelmansa olleen, että katsoit ohjelmaa tänään.
Kun rukoilen puolestasi nyt, jotain tapahtuu.
Sanot: "Olen ollut uupunut vuosien ajan.
Olen taistellut talouteni, perheeni ja lasteni puolesta.
Olen tosi väsynyt. Olen vain antanut antamistani.
Eivätkä lapset ikinä anna mitään takaisin. He vain ottavat."
Ehkä sanot: "Voi kun tietäisit, millainen aviomieheni on.
Hän ei ikinä sano rakastavansa minua.
Sanoin rakastavani häntä, mutta hän ei ikinä sano kaunista sanaa."
Mutta minun ystäväni lohduttaa sinua nyt.
Rukoilen puolestasi, ja Jumalan Henki koskettaa sinua, missä oletkin.
Minun Jumalani ymmärtää sinun tilanteesi.
Halleluja. Voisitko rentoutua, missä sitten oletkin?
Ei väliä, seisotko vai istutko, oletko työn parissa tai muualla.
Rentoudu, koska Jumalan voima toimii, jos vain uskot.
Minä voin nyt Jeesuksen nimessä luoda tasapainoa elämääsi.
Mutta sinun pitää ottaa se vastaan. Oletko valmis?
Isä, Jeesuksen Kristuksen nimessä rukoilen jokaisen katsojan puolesta.
Jeesuksen veren kautta katkaisen kaikki kahleet heidän elämästään.
Vapautan voimasi heihin.
Isä, Jeesuksen Kristuksen nimessä vuodata voimasi heidän elämäänsä.
Kuulen Jumalan sanovan: "Kukaan ei ole sanonut rakastavansa sinua, -
mutta Jumala sanoo: 'Minä rakastan sinua.
Olet kallisarvoinen edessäni.'"
Teistä jotkut ovat uupuneita lasten takia.
Jumala koskettaa sinua. Hän antaa sinulle uutta voimaa.
Uusi aamu, uusi päivä koittaa.
Olet taistellut. Lääkärit ovat sanoneet, ettei mitään ole tehtävissä.
Jeesuksen nimessä tulet terveeksi nyt.
Isä, Jeesuksen nimessä murran köyhyyden kirouksen -
monien ihmisten yltä nyt!
Tiedäthän, Jeesus rakastaa sinua, -
kun olet uupunut ja väsynyt.
Aloita päiväsi Jeesuksen kanssa. Anna hänelle tunti.
Anna Hänen tulla ja täyttää sinut sillä voimalla, joka sinulla on.
Kiitos, että katsoit ohjelmani. Se on todellakin armo ja kunnia.
Rakastan sinua. Jumala rakastaa sinua.
Rakasta itseäsi, sillä olet erittäin ihana. Nähdään!
EVANKELIUMIA & AVUSTUSTA PTL-JÄRJESTÖ, NEPAL 2016
Tämä on sinulle.
APUA MAANJÄRISTYSUHREILLE
Tässä on Nepalin-työmme johtaja, Ruben. Miten voit? - Hyvin.
Tämä on ollut näkyni monta vuotta.
Jaamme nyt tämän riisin maanjäristyksen uhreille.
Suomennos: Marianne Tenetz